***Zala Megyei Speciális Sportszövetség***

***2019 őszi beszámoló***

* ***Sportreggeli Intézményvezetőkkel***

2019. augusztus 22.

A zalaegerszegi Béke Ligeti EGYMI adott otthont az eseménynek, melyen, a megyében működő szegregált iskolák vezetői képviselték magukat. A nap folyamán kerekasztalbeszélgetésen rögzítettük a tanév diák, és szabadidősport időpontjait, helyszíneit, a programok elvárásait. Igyekszünk a rendezvényeinket színesíteni, és diákjainknak élménydús, tartalmas programokat szervezni.

Köszönöm az aktív részvételt a Móricz EGYMI, A Zöldmező utcai EGYMI, a Szivárvány EGYMI, a Koncz EGYMI, a Béke Ligeti EGYMI intézményvezetőknek, és a Megyei Sportigazgatónak

Sok sportsikert 2019/2020-ban!

* ***Sportoltunk a tanévnyitón***

A Fogyatékosok Országos Diák és Szabadidősport Szövetsége, a FODISZ megyei tagszervezete, a Zala Megyei Speciális Sportszövetség 2019. szeptember 11. én Zalaegerszegen rendezte meg Liget kupa néven a *Nyárbúcsúztató- tanévnyitó rendezvényét.*

A résztvevőket Sziver Krisztina a Fodisz megyei koordinátora köszöntötte, és örömmel jelentette be, hogy újabb sportág kerülnek bevezetésre a diákolimpiai versenyrendszerbe, majd, Herold József, a Béke Ligeti Általános Iskola, Készségfejlesztő Iskola, Szakiskola és EGYMI intézményvezetője nyitotta meg a rendezvényt. Hangsúlyozta: a sport lényege leginkább abban rejlik, hogy saját határainkat feszegetve örömünket leljük a mozgásban.

Ezután a mozgásé, sporté volt a főszerep, melyen visszaidéztük a nyáron megrendezett vívó- és kerekesszékes vívó világbajnokságot. A megyéből érkező közel 50 sportoló és felkészítőik, csapat és közösségépítő élményállomásokon mérték össze tudásukat, majd a Kerekesszékes vívás sportággal ismerkedtek meg a zalaegerszegi Vívó Egylet jóvoltából. Miszory Béla és Dr. Matyovszky Balázs vivő edzők és tanítványai látványos elméleti, és gyakorlati bemutatói után ki is próbálhatták ezt a sportot k a különböző sérülésspecifikummal élő diákok.

A főszervező, Czigány Judit testnevelő a rendezvény végén minden sportolónak sikeres 2019/2020-as speciális sportévadot kívánt!

* ***A zalaegerszegi Béke Ligeti EGYMI idén is csatlakozott az Európai diáksport Naphoz*!**

**Iskolánk 4. alkalommal csatlakozott a rendezvényhez, melyen vállaltuk, hogy** legalább 120 percnyi mozgás- és sportprogramot szervezünk a tanulóinknak, pedagógusoknak.

A résztvevőket Herold József, a Béke Ligeti Általános Iskola, Készségfejlesztő Iskola, Szakiskola és EGYMI intézményvezetője köszöntötte. Hangsúlyozta: a sport lényege leginkább abban rejlik, hogy saját határainkat feszegetve örömünket leljük a mozgásban, a közös játékban.

**Idén gyönyörű környezet a Csácsi Arborétum adott otthont a rendezvénynek, melyet** az egyetlen ajánlott programelem a szimbolikus, adott évnek megfelelő futótáv ˗ idén 2019 méter ˗ teljesítésével kezdtük. A kijelölt dimbes-dombos terep próbára tette diákjainkat, de annál jobban élvezték, hogy árkon, bokron át „ugrálva” különleges környezetben futottak. A kerekesszékes, mozgássérült diákjaink sem maradtak ki az élményből, ugyanis ők pecsétet osztottak a körök teljesítésekor.

 A sportnapot egy jó hangulatú tábortűzzel zártuk, ami örök élmény marad a résztvevő közel 150 különböző sérülésspecifikummal élő diákjainknak!

* ***Megyei Atlétika Diákolimpia -*** Zalaegerszeg 2019.10.01.

A 2019/2020 tanév atlétika versenyét Zalaegerszegen a Ifjúsági Sportcentrumba rendeztük. A rendezvényen a Béke Ligeti Iskola igazgatója Herold József köszöntötte a diákokat. Kámán Ferenc sportigazgató nyitotta meg versengést. Az őszi versenyen a megyéből 6 iskola csapata képviselte magát. Móricz EGYMI, Koncz EGYMI, Szivárvány EGYMI, Zöldmező EGYMI, Béke Ligeti EGYMI, és a Somssich Antal Általános Iskola. A csapatok sportszerajándék csomagot vettek át a rendezvény végén.

Eredmények a VESPA n olvashatók.

További jó felkészülést a tavaszi versenyhez az alapozó időszakban!

* ***Szeptember 25. én Lentiben rendeztük a tanév első diákolimpiai versenyét***

A labdarúgó megyei fordulóra 7 csapat nevezett, és versengett a dobogós helyekért.

2 korcsoportban/ III.-IV, V./ játszottak a csapatok.

A rendezvényt a Móricz Iskola igazgatója Szabóné Zakó Krisztina nyitotta meg, aki a mozgás fontosságát hangsúlyozta majd Sziver Krisztina a Fodisz koordinátora az edzők világnapja alkalmából szólt az edzői munka fontosságáról. Kovács Béla labdarúgó bíró ismertette a szabályokat, majd a sportszerű játékra hívta fel a figyelmet. A megnyitó után közös speciális sportági bemelegítést tartott a Móricz Egymi új testnevelője Gaál László, aki sikeres labdarúgójátékos volt. A jó hangulatú rendezvényen a következő sorrend alakult ki.

**Eredmények:**

III.- IV.kcs. V. kcs.

1. Zalakomári Általános Iskola 1. Zöldmező Iskola - Keszthely
2. Zöldmező Iskola - Keszthely 2. Szivárvány EGYMI – Nagykanizsa
3. Móricz Iskola - Lenti 3. Béke Ligeti Iskola - Zalaegerszeg
4. Béke Ligeti Iskola - Zalaegerszeg

**-** ***ORSZÁGOS ATLÉTIKA DIÁKOLIMPIA***

Budapesten 2019.október 9.én rendezte a FODISZ a ***Tanulásban akadályozott tanulók országos atlétika diákolimpiai*** döntőjét a III. korcsoportban, és október 16.án a IV. korcsoportnak.

A diákok, és felkészítőik már szeptemberben elkezdték a munkát, hogy felkészüljenek a jó szereplésre. Az eredmény nem is maradt el, hiszen Zala megye csapata összesen 13 érmet nyert.

**Eredmények:**

***Váradi Roland*** 800m   1. hely

Somssich Antal Ált. Iskola-Zalakomár - Felkészítő: Sziva László

***Gulyás Mária***    800m   2. hely

***Krédics Leó***      300m    2. hely, svédváltó 1.hely

                          Távolugrás 4. hely – IV. kcs.

***Zalavári Bence***        svédváltó (200m)             1. hely

Zöldmező EGYMI – Keszthely - Felkészítő: Csitári Ibolya

***Kovács Noel*** 100m 2. hely, svédváltó 1. hely

***Simon Eszter*** magasugrás 2. hely

***Varga Dominik*** magasugrás 3. hely

Béke Ligeti EGYMI - Zalaegerszeg

Felkészítő: Fábián Csaba, Arnóth József

 ***Horváth Petra*** 100 m síkfutás 3. hely
                          kislabdadobás 3. hely
***Orsós Kristóf*** kislabdadobás 4. hely

***Mátrai Márk***  100m síkfutás 2.hely, svédváltó 1. hely

Móricz EGYMI- Lenti- Felkészítő: Takács Károly

***Németh Dániel*** 400m 1. hely, távolugrás 1. hely, svédváltó 1. hely

***Orsós Richárd*** 1500m 1. hely

Szivárvány EGYMI – Nagykanizsa - Felkészítő: Kisgyura János

* ***Megyei Terematlétika –*** 2019.11.14

Zalakomár tornaterme volt hangos az I. és II. korcsoportos tanulásban akadályozott diákok versenyétől. A 2019/2020 tanév Terematlétika Diákolimpiát november közepén rendeztük a kiváló minőségű teremben. A jó hangulatú rendezvényen 5 iskola diákjai küzdöttek az országos döntőbe kerülésért. A sportolók 30m síkfutásban, kislabda hajításban, medicinlabda dobásban, távolugrásban és váltófutásban versenyeztek.

Sok sikert az országoson! Gratulálunk a felkészítő kollégáknak! Eredmények a Vespánban olvashatók.

* ***Asztalitenisz Diákolimpia Zala megyében***

2019. november 20. án Keszthelyen a Zöldmező EGYMI tornatermében került megrendezésre az asztalitenisz torna.

3 asztalon pattogott a labda a Somssich Antal Iskola, Móricz Iskola, Koncz Iskola, Béke Ligeti és a helyi iskola versenyzői jóvoltából. 3 korcsoportban versenyeztek egyéni kategóriában a lány, és a fiúsportolók.

A legjobbak – eredményeik a VESPA –ban - Tatán, az Országos bajnokságon képviselik Zala megyét januárban.

További jó felkészülést!